Kulehalefluer

Sphaerophoria abbreviata 
 Sphaerophoria bankowskae 
 Sphaerophoria batava 
 Sphaerophoria boreoalpina 
 Sphaerophoria chongjini 
 Sphaerophoria fatarum 
 Sphaerophoria interrupta 
 Sphaerophoria kaa 
 Sphaerophoria laurae 
 Sphaerophoria loewi 
 Sphaerophoria pallidula 
 Sphaerophoria philantha 
 Sphaerophoria potentillae 
 Sphaerophoria rueppellii 
 Sphaerophoria scripta 
 Sphaerophoria taeniata 
 Sphaerophoria virgata  

Kulehalefluer (slekten Sphaerophoria) er en gruppe av fluer som tilhører familien blomsterfluer (Syrphidae). Det er kjent ca. 60 arter, 15 av dem forekommer i Norge.

Utseende 
Middelsstore (6–12 mm), slanke blomsterfluer, gule og svarte. Særlig hannene har en karakteristisk, langstrakt kroppsform og kan lett kjennes på at det ytre kjønnsorganene danner en stor, rund kapsel som er bøyd fremover under bakkroppen og henger ned som en kule. Man må undersøke disse for å bestemme artene med sikkerhet, men dette er forholdsvis enkelt da de er så store og sitter så eksponert. Ansiktet er for det meste gult, men kan ha en svart midtflekk. Antennene er gule, det tredje leddet er mørkt på oversiden. Pannen er gul, issen oftest mer eller mindre svart. Fasettøynene er nakne og påfallende store. Thorax er svart, mer eller mindre glinsende, med brede, gule sidestriper og gult scutellum. Beina er for det meste gule, forholdsvis korte. Vingene er nokså smale, glassklare. Bakkroppens er gul og svart, ofte med mer gul enn svart farge. Den er lang og smale, mer eller mindre sylindrisk. Hos hannene er det ytre kjønnsorganene påfallende store og danner en rund kapsel som er bøyd framover under bakkroppsspissen. Det finnes flere fingeraktige prosesser og påfallende hårkvaster, disse er viktige for å bestemme artene. Slekten kan egentlig ikke forveksles med noen annen europeisk slekt, derimot kan det være ganske vanskelig å skille artene, særlig gjelder dette hunnene.

Levevis 
Blomsterfluene i denne slekten påtreffes helst i åpne områder, for eksempel blomsterenger. De holder seg gjerne lavt i vegetasjonen, men man kan finne dem på blomster. Larvene lever av bladlus og andre små, tynnhudete leddyr. I alle fall noen av artene kan vandre en del.

Utbredelse 
Slekten forekommer i alle verdensdeler bortsett fra Antarktis og Sør-Amerika, men de fleste av de beskrevne artene er fra Palearktis. Dette kan kanskje skyldes at denne temmelig vanskelig tilgjengelige slekten er best undersøkt her.

Systematisk inndeling med nordiske arter 

 Fluer (Brachycera)  
 Muscomorpha 
 høyerestående fluer [Cyclorrhapha)
 Aschiza
 familie blomsterfluer (Syrphidae)
 underfamilie Syrphinae
 slektsgruppe Syrphini
 slekten kulehalefluer, Sphaerophoria Lepeletier & Audinet-Serville, 1828
 kilekulehaleflue, Sphaerophoria abbreviata Zetterstedt, 1859
 mosaikkulehaleflue, Sphaerophoria bankowskae Goeldin de Tiefenau, 1989
 sandkulehaleflue, Sphaerophoria batava Goeldlin de Tiefenau, 1974
 tundrakulehaleflue, Sphaerophoria boreoalpina Goeldlin de Tiefenau, 1989
 smal kulehaleflue, Sphaerophoria chongjini Bankowska, 1964
 myrkulehaleflue, Sphaerophoria fatarum Goeldlin de Tiefenau, 1989
 flekkulehaleflue, Sphaerophoria interrupta (Fabricius, 1805)
 Sphaerophoria kaa Violovitsh, 1960
 fjellkulehaleflue, Sphaerophoria laurae Goeldlin de Tiefenau, 1989
 sivkulehaleflue, Sphaerophoria loewi Zetterstedt, 1843
 Sphaerophoria pallidula Mutin, 1999
 lyngkulehaleflue, Sphaerophoria philantha (Meigen, 1822)
 tepperotkulehaleflue, Sphaerophoria potentillae Claussen, 1984
 steppekulehaleflue, Sphaerophoria rueppellii (Wiedemann, 1830)
 stor kulehaleflue, Sphaerophoria scripta (Linnaeus, 1758)
 engkulehaleflue, Sphaerophoria taeniata (Meigen, 1822)
 mørk kulehaleflue, Sphaerophoria virgata Goeldlin de Tiefenau, 1974

Kilder og litteratur 
 Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. Tvåvingar: Blomflugor. Diptera: Syrphidae: Syrphinae.  Nationalnyckeln till Sveriges flora och fauna. ArtDatabanken, SLU, Uppsala. CF. 408 sider. ISBN 978-91-88506-66-5
 Nielsen, Tore R. 1999. Check-list and distribution maps of Norwegian hoverflies with description of Platycheirus laskai nov. sp. (Diptera, Syrphidae). NINA Fagrapport 035. Norsk institutt for naturforskning.
 Nielsen, Tore R. Syrphidae checklist - Norway. www.syrphidae.com/checklist.php  - Sjekkliste over norske arter.
 Fauna Europaea Web Service (2004) Fauna Europaea version 1.1, www.faunaeur.org
 Thompson, F.C. og Rotheray, G. 1998. Family Syrphidae. I: Papp, L. og Darvas, B. (red): Contributions to a Manual of Palaearctic Diptera. 3: 81-139. Science Herald, Budapest.
 Torp, E. 1994. Danmarks svirrefluer (Diptera: Syrphidae). Apollo Books, Stenstrup.

Eksterne lenker 
  
 www.syrphidae.com/ – the Syrphidae website 
 Norsk Entomologisk forening – for deg som vil lære mer om insekter.

Blomsterfluer